પ્રતિવર્ષ આપણે સૌ પ્રભુ મહાવીરનું નિર્વાણ પર્વ ઉમંગથી ઊજવીએ છીએ, પરંતુ પ્રશ્ન એ છે કે તેમના ઉદાત્ત જીવનનો અલ્પ અંશ પણ આપણે આપણા જીવનમાં ઉતારી શક્યા છીએ ખરા? પ્રભુ મહાવીરના આચાર અને વિચારના સાચા અર્થના અનુયાયી બનવાની આજે ખાસ જરૂર છે. જો આપણે એમ કરી શકીએ તો પ્રભુના આ નિર્વાણકલ્યાણકની ઉજવણી યથાર્થ બની શકે અને આપણે આપણું જીવન પણ મંગલમય બનાવી શકીએ. વિશ્વના તારણહાર, આર્ય સંસ્કૃતિના મહાન જ્યોતર્ધિર એવા પ્રભુ મહાવીરને અગણિત વંદન હો!